เรื่องร้องเรียน (ความปลอดภัย,เสนอแนะ,การเดินทาง,สอบถาม,ร้องเรียน) วันที่ 2023-10-11 08:40:41 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039709

ขอให้พิจารณาปรับลดภาษีที่ดินและสิ่งปลูกสร้าง กรณีเป็นพื้นที่ดินรกร้างว่างเปล่าไม่ได้ทำประโยชน์ ให้แก่ผู้ร้อง ชื่อ.... หมายเลขบัตรประจำตัวประชาชน ......หมายเลขโทรศัพท์ ....... ที่อยู่ปัจจุบันและที่อยู่ตามสำเนาทะเบียน หมู่บ้านไพรเวท เนอวานา ธรู บ้านเลขที่.... รามอินทรา 58 แยก 3 แขวงรามอินทรา เขตคันนายาว กรุงเทพมหานคร รหัสไปรษณีย์ 10230 เนื่องจากผู้ร้องมีที่ดินรกร้างว่างเปล่าไม่ได้ทำประโยชน์ มีเนื้อที่105.68 ตารางวา ตั้งอยู่บริเวณแยกทศกัณฐ์ (ไม่ทราบแขวงที่แน่ชัด) เขตบางแค กรุงเทพมหานคร ซึ่งอยู่ในความรับผิดชอบของสำนักงานเขตบางแค จากเดิมตั้งแต่ปีพ.ศ. 2563 ผู้ร้องได้ชำระภาษีที่ดินและสิ่งปลูกสร้างให้กับทางสำนักงานเขตบางแค ปีละ 300 กว่าบาท (สามร้อยกว่าบาท) ต่อมาเมื่อประมาณปี พ.ศ 2564 พบว่าทางหน่วยงานมีการปรับขึ้นภาษีที่ดินและสิ่งปลูกสร้าง ทำให้ผู้ร้องต้องชำระภาษีฯ ปีละ 6,940.50 บาท (หกพันเก้าร้อยสี่สิบบาทห้าสิบสตางค์) ปัจจุบันพบว่าทางสำนักงานเขตฯ มีหนังสือแจ้งเตือนให้ผู้ร้องชำระภาษีที่ดินและสิ่งปลูกสร้าง เป็นเงินจำนวน 6,940.50 บาท (หกพันเก้าร้อยสี่สิบบาทห้าสิบสตางค์) พร้อมทั้งแจ้งว่า หากผู้ร้องไม่ได้ชำระภายในเดือนกันยายน 2566 จะมีค่าปรับร้อยละ 40 และมีการปรับเงิน เพิ่มร้อยละ 1 ต่อเดือน เมื่อผู้ร้องไปสอบถามกับทางสำนักงานเขตฯ เพื่อขอปรับลดราคาการชำระภาษีฯให้น้อยลง เจ้าหน้าที่แนะนำให้ผู้ร้องปลูกกล้วย พร้อมทั้งหาคนมาดูแล ซึ่งผู้ร้องแจ้งว่าผู้ร้องไม่มีเงินทุนในการปลูกกล้วย เพราะมีค่าใช้จ่าย จำนวน 10,000 บาท (หนึ่งหมื่นบาทถ้วน) พร้อมทั้งจ่ายค่าดูแล จำนวน 3,000 บาท (สามพันบาทถ้วน) อีกทั้งผู้ร้องแจ้งว่าผู้ร้องเป็นผู้สูงอายุไม่สะดวกในการเดินทางไปดูแลที่ดิน หากเดินทางไปจะมีค่าใช้จ่ายในการเดินทางครั้งละ 1,000 บาท (หนึ่งพันบาทถ้วน) และจะเข้าไปดูแลปีละ 1 ครั้งเท่านั้น นอกจากนั้นยังพบว่า ที่ดินฯเป็นรกร้างว่างเปล่าไม่ได้ทำประโยชน์ ซึ่งจะมีสัตว์มีพิษ เช่น งู และตัวเงินตัวทอง เกรงว่าจะไม่ปลอดภัย และมีบุคคลเร่ร่อนอาศัยอยู่ในบริเวณพื้นที่ใกล้เคียง เกรงว่าหากมีการปลูกกล้วยกลุ่มบุคคลเร่ร่อนจะเข้าไปขโมยผลผลิตจากกล้วย จากกรณีดังกล่าวส่งผลให้ผู้ร้องได้รับความเดือดร้อน ไม่สามารถชำระภาษีฯ ได้ตามระยะเวลาที่กำหนด และเกรงว่าจะต้องชำระค่าปรับเพิ่ม ประสบปัญหามาเป็นระยะเวลาประมาณ 3-4 ปีแล้ว จึงเห็นควรให้หน่วยงานที่เกี่ยวข้องพิจารณาปรับลดภาษีที่ดินและสิ่งปลูกสร้าง ให้ผู้ร้องชำระเป็นเงินจำนวน 300-1,000 บาท (สามร้อยบาทถ้วนถึงหนึ่งพันบาทถ้วน) เพื่อบรรเทาความเดือดร้อนให้แก่ผู้ร้องต่อไป เบื้องต้นแจ้งเรื่องไปยังกรุงเทพมหานคร และแจ้งไปยังสำนักงานเขตบางแคแล้ว เจ้าหน้าที่แนะนำให้ติดต่อแจ้งเรื่องร้องเรียนไปยังสำนักงานปลัดกระทรวงการคลัง และติดต่อไปยังกระทรวงมหาดไทย


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata